Et skøde formaliserer ejerskabet af en ejendom. Derfor skal der altid udarbejdes skøder ved f.eks. bolighandler.
Et skøde kan både udarbejdes som et endeligt skøde, når handlen er gået igennem og pengene er overført - og det kan laves som et betinget skøde, der først træder i kraft, når ejendommens købesum er betalt.
Et endeligt skøde laves, når alle betingelser for handlen er opfyldt af både køber og sælger.
NB: Et skøde er efterhånden et levn fra fortiden før digitaliseringen af tinglysningen. Der laves ikke egentlige skøder mere, idet en købsaftale ofte overflødiggør dem. Kun i situationer hvor der ikke er en købsaftale, men der er brug for at dokumentere et ejerskifte, laves der et skøde/ejerskifteerklæring.
Ovenstående skal tages in mente, når du læser informationen givet på denne side.